Sociálne vplyvy -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a na zamestnanosť

Sociálne vplyvy predkladaného materiálu -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a vplyvy na zamestnanosť	
4.1. Identifikujte vplyv na hospodárenie   domácností a špecifikujte ovplyvnené skupiny domácností, ktoré budú pozitívne/negatívne ovplyvnené.  	1)	Návrh zákona bude mať pozitívny vplyv na sumu  dávky v nezamestnanosti pre osoby vykonávajúce zárobkovú činnosť počas materskej a rodičovskej dovolenky (t. j. príjem dosahovaný počas materskej alebo rodičovskej dovolenky už nebude zhoršovať prípadný neskorší nárok na dávku v nezamestnanosti) a umožní sa poberanie nemocenských dávok v súbehu s príjmom dosahovaným v období nároku na výplatu dávky, ak nejde o príjem za prácu vykonávanú v čase nároku na výplatu nemocenskej dávky.  
2)	Skrátenie obdobia, za ktoré sa skúma nezaplatenie poistného na sociálne poistenie ako jednej z podmienok nároku na nemocenské dávky u samostatne zárobkovo činných osôb (ďalej len „SZČO“) a dobrovoľne poistených osôb.
3)	Zrušenie dobrovoľného poistenia v prípade nezaplatenia poistného na sociálne poistenie počas dvoch kalendárnych mesiacov nasledujúcich po sebe.
4)	Mierne negatívny vplyv možno očakávať rozšírením použitia osobného mzdového bodu v hodnote 0,67 pri určovaní invalidného dôchodku na vybraných poistencov vo veku do 20 rokov, ktorí získali krátke obdobie dôchodkového poistenia len formou dobrovoľného dôchodkového poistenia alebo dodatočným doplatením poistného.
5)	Zamestnanci v pozícii štatutárneho orgánu s najmenej 50 % účasťou na majetku zamestnávateľa alebo člena štatutárneho orgánu  s najmenej 50 % účasťou na majetku zamestnávateľa nebudú v prípade vzniku platobnej neschopnosti zamestnávateľ krytý dávkou garančného poistenia. Obdobne sa im nezohľadní ani obdobie dôchodkového poistenia, za ktoré im zamestnávateľ neodviedol poistné na dôchodkové poistenie.   
6)	Zaplatením postúpenej pohľadávky na poistnom zo strany dlžníka (v zásade zo strany SZČO) sa poistné bude považovať za zaplatené na účely nároku na dávky týchto osôb zo systému sociálneho poistenia.	
Kvantifikujte: 	1) Očakáva sa, že pri dávke v nezamestnanosti sa zmena dotkne   844 prípadov a dotknuté osoby budú v priemere mesačne poberať vyššiu dávku v nezamestnanosti o 197,0 eur. 
2) Vplyvom zmeny sa očakáva nárast počtu prípadov nemocenských dávok u SZČO a dobrovoľne poistených osôb o 592 ročne s priemernou mesačnou výškou nemocenskej dávky 245,5 eura.
3) Predpokladá sa zánik dobrovoľného sociálneho poistenia u 665 dobrovoľne poistených osôb z dôvodu, že nezaplatili poistné dva kalendárne mesiace nasledujúce po sebe, tzn., že im nevznikne záväzok voči Sociálnej poisťovni.     
4) Na základe štatistických údajov Sociálnej poisťovne sa očakáva, že ročne v kategórii dotknutých poistencov do 20 rokov bude priznaných 60 invalidných dôchodkov, pričom vplyvom novej zmeny dôjde v porovnaní so súčasným právnym stavom k priemernému zníženiu jeho mesačnej sumy o 415,8 eura.
5)  Predpokladá sa, že v roku 2014 nebudú mesačne vyplatené 4 dávky garančného poistenia s priemernou sumou 1 323 eur.  Pri dôchodkových dávkach sa počíta s postupným vplyvom, ktorý bude v krátkodobom horizonte zanedbateľný.  
	
•	Rast alebo pokles príjmov/výdavkov            na priemerného obyvateľa		
•	Rast alebo pokles príjmov/výdavkov                  za jednotlivé ovplyvnené  skupiny domácností
•	Celkový počet obyvateľstva/domácností ovplyvnených predkladaným materiálom		
		
4.2. Zhodnoťte kvalitatívne (prípadne kvantitatívne) vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva.	Zlepší sa prístup k nemocenským dávkam pre SZČO a dobrovoľne poistené osoby. Osoby vykonávajúce zárobkovú činnosť počas materskej a rodičovskej dovolenky budú mať na základe špecifickej úpravy, výhodnejší spôsob určenia denného vymeriavacieho základu na výpočet dávky v nezamestnanosti.

4.3.  Zhodnoťte vplyv na rovnosť príležitostí:

Zhodnoťte vplyv na rodovú rovnosť.
	
Návrh zákona má pozitívny vplyv na rodovú rovnosť a rovnosť príležitosti z dôvodu navrhovaných zmien pre osoby na materskej a rodičovskej dovolenke.	
4.4. Zhodnoťte vplyvy na zamestnanosť.

Aké sú  vplyvy na zamestnanosť ?
Ktoré skupiny zamestnancov budú ohrozené schválením predkladaného materiálu ?
Hrozí v prípade schválenia predkladaného materiálu hromadné prepúšťanie ?	Návrh zákona nemá vplyv na zamestnanosť v Slovenskej republike.